《至节日建州会詹士元》
宋代·洪迈

嗟予身百忧，佳节过倥偬。
客愁随线增，归思与灰动。
当年从子日，未觉百虑重。
高堂绕床呼，一掷有余勇。
那知客天涯，相对寒骨耸。
岁月曾几何，鬓丝今种种。
忍饥山药煮，附暖地炉拥。
深藏断往还，衰病脱拜拱。
兴言望乡关，云物方郁滃。
空余相属意，杯酒久不捧。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。